|  |  |  |  |  |  |  |
| --- | --- | --- | --- | --- | --- | --- |
| Številka: 007-166/2016 | | | | | | |
| Ljubljana, 14. oktober 2016 | | | | | | |
| EVA 2015-2550-0039 | | | | | | |
| GENERALNI SEKRETARIAT VLADE REPUBLIKE SLOVENIJE  [Gp.gs@gov.si](mailto:Gp.gs@gov.si) | | | | | | |
| ZADEVA: Uredba o načrtih upravljanja voda na vodnih območjih Donave in Jadranskega morja – predlog za obravnavo | | | | | | | | | | | |
| 1. Predlog sklepov vlade: | | | | | | | | | | | |
| |  |  |  |  |  | | --- | --- | --- | --- | --- | | |  |  | | --- | --- | |  | | | Na podlagi prvega odstavka 55. člena in prvega odstavka 56. člena Zakona o vodah (Uradni list RS, št. 67/02, 2/04 – ZZdrI-A, 41/04 – ZVO-1, 57/08, 57/12, 100/13, 40/14 in 56/15) je Vlada Republike Slovenije na ……..redni seji dne…….. pod točko …..sprejela naslednji  SKLEP: |  |   1. Vlada Republike Slovenije je izdala Uredbo o načrtih upravljanja voda na vodnih območjih Donave in Jadranskega morja, ki se objavi v Uradnem listu Republike Slovenije.  2. Načrt upravljanja voda na vodnem območju Donave in Načrt upravljanja voda na vodnem območju Jadranskega morja se objavita na spletnih straneh Ministrstva za okolje in prostor. |   mag. LILIJANA KOZLOVIČ  GENERALNA SEKRETARKA   * Priloga: jedro gradiva (Uredba o načrtih upravljanja voda na vodnih območjih Donave in Jadranskega morja, Načrt upravljanja voda na VO Donave in Načrt upravljanja voda VO Jadranskega morja), * Prejemniki: vsa ministrstva | | | | | | | | | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | | | | | | | | | |
| / | | | | | | | | | | | |
| **3.a Osebe, odgovorne za strokovno pripravo in usklajenost gradiva:** | | | | | | | | | | | |
| * Irena Majcen, ministrica * Leon Behin, generalni direktor Direktorata za vode in investicije * Mateja Tavčar, namestnica generalnega direktorja Direktorata za vode in investicije * mag. Nataša Vodopivec, sekretarka * mag. Luka Štravs, vodja Sektorja za upravljanje z vodami * Robert Grnjak, podsekretar * Špela Petelin, podsekretarka | | | | | | | | | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | | | | | | | | | |
| * Inštitut za vode RS, * Geološki zavod RS. | | | | | | | | | | | |
| **4. Predstavniki vlade, ki bodo sodelovali pri delu državnega zbora:** | | | | | | | | | | | |
| / | | | | | | | | | | | |
| 5. Kratek povzetek gradiva: | | | | | | | | | | | |
| Osnutek Uredbe o načrtih upravljanja voda na vodnih območjih Donave in Jadranskega morja je pripravljen na podlagi prvega odstavka 55. člena in prvega odstavka 56. člena Zakona o vodah (Uradni list RS, št. 67/02, 2/04 – ZZdrI-A, 41/04 – ZVO-1, 57/08, 57/12, 100/13, 40/14 in 56/15), ki določata, da Vlada RS sprejme načrta upravljanja z vodami na vodnem območju Donave in Jadranskega morja ter da lahko vlada za posamezno vodno telo določi, da se pri izpolnjevanju ciljev, ki se nanašajo na doseganje dobrega stanja ali dobrega ekološkega potenciala vodnih teles, podaljšajo roki za doseganje ciljev, ker njihovo doseganje v določenem času ni mogoče zaradi razlogov, povezanih s tehnično izvedljivostjo ali nesorazmerno visokimi stroški ali naravnimi pogoji.  Z uredbo se sprejmeta načrt upravljanja voda na vodnem območju Donave in načrt upravljanja voda na vodnem območju Jadranskega morja. Uredba določa vsebino opisnega dela obeh načrtov in njune priloge, ki se skladno z zahtevami uredbe objavita na spletni strani Ministrstva za okolje in prostor. Uredba določa tudi nekatere pogoje in omejitve posegov zaradi doseganja ciljev obeh načrtov upravljanja voda, referenčne odseke in varstvo referenčnih odsekov. Za izvedbo ciljev obeh načrtov upravljanja voda Vlada RS sprejme Program ukrepov upravljanja voda za obdobje 2016 - 2021, ki se sicer sprejme kot samostojen dokument, a je treba zaradi vsebinske povezanosti in dejstva, da program ukrepov temelji na analizah iz obeh načrtov upravljanja voda, obe gradivi obravnavati in sprejeti sočasno. | | | | | | | | | | | |
| 6. Presoja posledic za: | | | | | | | | | | | |
| a) | javnofinančna sredstva nad 40.000 EUR v tekočem in naslednjih treh letih | | | | | | | | | NE | |
| b) | usklajenost slovenskega pravnega reda s pravnim redom Evropske unije | | | | | | | | | NE | |
| c) | administrativne posledice | | | | | | | | | NE | |
| č) | gospodarstvo, zlasti mala in srednja podjetja ter konkurenčnost podjetij | | | | | | | | | NE | |
| d) | okolje, vključno s prostorskimi in varstvenimi vidiki | | | | | | | | | DA | |
| e) | socialno področje | | | | | | | | | NE | |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | | | | | | | | NE | |
| 7.a Predstavitev ocene finančnih posledic nad 40.000 EUR:  (Samo če izberete DA pod točko 6.a.) | | | | | | | | | | | |
| * I. Ocena finančnih posledic, ki niso načrtovane v sprejetem proračunu | | | | | | | | | | | |
|  | | | Tekoče leto (t) | | t + 1 | t + 2 | | | | | t + 3 |
| Predvideno povečanje (+) ali zmanjšanje (**–**) prihodkov državnega proračuna | | |  | |  |  | | | | |  |
| Predvideno povečanje (+) ali zmanjšanje (**–**) prihodkov občinskih proračunov | | |  | |  |  | | | | |  |
| Predvideno povečanje (+) ali zmanjšanje (**–**) odhodkov državnega proračuna | | |  | |  |  | | | | |  |
| Predvideno povečanje (+) ali zmanjšanje (**–**) odhodkov občinskih proračunov | | |  | |  |  | | | | |  |
| Predvideno povečanje (+) ali zmanjšanje (**–**) obveznosti za druga javnofinančna sredstva | | |  | |  |  | | | | |  |
| II. Finančne posledice za državni proračun | | | | | | | | | | | |
| II.a Pravice porabe za izvedbo predlaganih rešitev so zagotovljene: | | | | | | | | | | | |
| Ime proračunskega uporabnika | | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | | | Znesek za t + 1 |
|  | |  | |  | |  | | | | |  |
|  | |  | |  | |  | | | | |  |
| SKUPAJ | | | | | |  | | | | |  |
| II.b Manjkajoče pravice porabe bodo zagotovljene s prerazporeditvijo: | | | | | | | | | | | |
| Ime proračunskega uporabnika | | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | | | Znesek za t + 1 |
|  | |  | |  | |  | | | | |  |
|  | |  | |  | |  | | | | |  |
| SKUPAJ | | | | | |  | | | | |  |
| II.c Načrtovana nadomestitev zmanjšanih prihodkov in povečanih odhodkov proračuna: | | | | | | | | | | | |
| Novi prihodki | | | | Znesek za tekoče leto (t) | | | | Znesek za t + 1 | | | |
|  | | | |  | | | |  | | | |
|  | | | |  | | | |  | | | |
|  | | | |  | | | |  | | | |
| SKUPAJ | | | |  | | | |  | | | |
| **OBRAZLOŽITEV:**   1. **Ocena finančnih posledic, ki niso načrtovane v sprejetem proračunu**   V zvezi s predlaganim vladnim gradivom se navedejo predvidene spremembe (povečanje, zmanjšanje):   * prihodkov državnega proračuna in občinskih proračunov, * odhodkov državnega proračuna, ki niso načrtovani na ukrepih oziroma projektih sprejetih proračunov, * obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.  1. **Finančne posledice za državni proračun**   Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:  **II.a Pravice porabe za izvedbo predlaganih rešitev so zagotovljene:**  Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:   * proračunski uporabnik, ki bo financiral novi projekt oziroma ukrep, * projekt oziroma ukrep, s katerim se bodo dosegli cilji vladnega gradiva, in * proračunske postavke.   Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.  **II.b Manjkajoče pravice porabe bodo zagotovljene s prerazporeditvijo:**  Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.  **II.c Načrtovana nadomestitev zmanjšanih prihodkov in povečanih odhodkov proračuna:**  Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. | | | | | | | | | | | |
| **7.b Predstavitev ocene finančnih posledic pod 40.000 EUR:**  (Samo če izberete NE pod točko 6.a.)  **Kratka obrazložitev**  Z uredbo se sprejmeta načrta upravljanja voda na vodnih območjih Donave in Jadranskega morja, katerih bistvena vsebina je celovita obravnava obremenitev na vode ter njihovih vplivov na stanje voda in vključujeta oceno, ali bodo okoljski cilji za vode glede na obravnavo kumulativnih učinkov različnih vrst obremenitev doseženi do leta 2021. Opredeljena so vodna telesa, za katera se ocenjuje, da cilji v tem roku ne bodo doseženi, vendar pa sami ukrepi, potrebni za doseganje ciljev, niso določeni z uredbo. Program ukrepov sprejme vlada kot samostojni dokument, ki pa se obravnava in sprejme sočasno. Predlagane prepovedi, pogoji in omejitve posegov v vodno dobro in omejitve zaradi varstva referenčnih odsekov so podlaga za odločanje v obstoječih postopkih v okviru obstoječih kadrovskih virov pristojnih organov. Glede na navedeno uredba nima neposrednih finančnih posledic za državni ali občinske proračune. | | | | | | | | | | | |
| **8. Predstavitev sodelovanja z združenji občin:** | | | | | | | | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | | | | | | | NE | | |
| Gradivo (predpis) je bilo poslano v mnenje:   * Skupnosti občin Slovenije SOS: DA * Združenju občin Slovenije ZOS: DA * Združenju mestnih občin Slovenije ZMOS: DA   Predlogi in pripombe združenj so bili upoštevani:   * v celoti, * večinoma, * delno, * niso bili upoštevani.   Bistveni predlogi in pripombe, ki niso bili upoštevani. | | | | | | | | | | | |
| **9. Predstavitev sodelovanja javnosti:** | | | | | | | | | | | |
| Gradivo je bilo predhodno objavljeno na spletni strani predlagatelja: | | | | | | | | | DA | | |
| (Če je odgovor NE, navedite, zakaj ni bilo objavljeno.) | | | | | | | | | | | |
| (Če je odgovor DA, navedite:  Sodelovanje javnosti pri pripravi NUV:  Javna obravnava osnutkov načrtov upravljanja voda na vodnih območjih Donave in Jadranskega morja je skupaj z obravnavo osnutka programa ukrepov potekala od 15. 5. 2015 do 16. 11. 2015, izvedenih je bilo tudi 8 regionalnih in 3 sektorska posvetovanja v obdobju september – oktober 2015. Regionalna posvetovanja so bila pripravljena za porečja, dele porečja Save in povodji: spodnja Sava (Novo mesto), srednja Sava (Ljubljana), zgornja Sava (Kranj), jadranske reke z morjem (Koper), Soča (Idrija), Savinja (Celje), Drava (Maribor), Mura (Murska Sobota). Sektorska posvetovanja so bila organizirana za sektorje kmetijstvo, energetika in urejanje voda, ki so v načrtih prepoznani kot ključni sektorji, ki vplivajo na stanje voda. Oba osnutka načrtov sta bila skupaj z osnutkom programa ukrepov ponovno predmet javne obravnave v enomesečnem postopku javne razgrnitve Okoljskega poročila v postopku celovite presoje vplivov na okolje: 12. 8. 2016 do 12. 9. 2016. V razpravo so bili vključeni:   * nevladne organizacije, * predstavniki zainteresirane javnosti, * predstavniki strokovne javnosti.   Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte): Mnenja, predloge, pripombe so podali: Ministrstvo za infrastrukturo, Ministrstvo za kmetijstvo, gozdarstvo in prehrano, Kmetijsko gozdarska zbornica Slovenije, Zavod za gozdove, Zavod za ribištvo RS, Ribiška zveza Slovenije, posamezne ribiške družine, posamezne občine, regionalne razvojne agencije, posamezni izvajalci obvezne občinske gospodarske javne službe odvajanja in čiščenja komunalne odpadne vode ali oskrbe s pitno vodo, posamezni izvajalci obvezne državne gospodarske javne službe urejanja voda, Gospodarska zbornica Slovenije, Zavod za varstvo narave, posamezni koncesionarji za rabo vode za proizvodnjo električne energije, Zveza društev MHE Slovenije, posamezni javni zavodi s področja upravljanja voda ali ohranjanja narave, posamezni gospodarski subjekti, nevladne organizacije, predstavniki izobraževanih ustanov, posamezniki. Upoštevani so bili:   * v celoti, * **večinoma,** * delno, * niso bili upoštevani.   Bistvena mnenja, predlogi in pripombe, ki niso bili upoštevani, ter razlogi za neupoštevanje:  V okviru javnih obravnav je ministrstvo prejelo komentarje, pripombe in predloge dopolnitev obeh načrtov upravljanja voda, ki so se nanašali zlasti na energetsko rabo vode, izjeme pri določanju ekološko sprejemljivega pretoka, referenčna območja, izdajanje vodnih dovoljenj, vodovarstvena območja, obremenitve iz kmetijstva, onesnaževanje voda, zagotavljanje poplavne varnosti, vzpostavitev prehodnosti za vodne organizme, podnebne spremembe, razvoj namakanja, hidromorfološke obremenitve, stanje površinskih in podzemnih voda, ribogojstvo in ribiško upravljanje, biološke obremenitve (problematika tujerodnih vrst) in urejanje voda.  Ministrstvo je vse prejete komentarje, pripombe in predloge dopolnitev natančno pregledalo, jih obravnavalo ter jih v čim večji meri vključilo v opisni del načrtov upravljanja voda na VO Donave in VO Jadranskega morja. V okviru obravnave pripomb in predlogov dopolnitev so bile izvedene posodobitve tako opisnih delov obeh načrtov, kot tudi programa ukrepov upravljanja voda za obdobje 2016 – 2021, ki se sprejme kot samostojen dokument. Veliko predlogov, ki so se nanašali na dopolnitve posameznih ukrepov, je bilo možno delno ali v celoti upoštevati. Podane pa so bile tudi določene pripombe in dopolnitve, ki jih ni bilo možno upoštevati ali izvesti v okviru same priprave načrtov upravljanja voda, temveč jih bo možno (delno ali v celoti) izvesti le v okviru izvajanja načrtovanega programa ukrepov v naslednjih letih. Take vrste pripomb so bile delno ali v celoti upoštevane v okviru posodobitev programa ukrepov upravljanja voda za obdobje 2016 - 2021.  Določene pripombe in predlogi dopolnitev so se nanašali na problematiko zagotavljanje poplavne varnosti, ki je predmet urejanja v okviru Načrta zmanjševanja poplavne ogroženosti (NZPO) in jih posledično ni možno upoštevati v načrtih upravljanja voda na vodnih območjih Donave in Jadranskega morja. Določene pripombe in predlogi dopolnitev so se nanašali tudi na področja, za katera so odgovorni drugi resorji in jih v okviru priprave obeh načrtov upravljanja voda ter programa ukrepov prav tako ni bilo možno upoštevati (kot na primer pripombe glede razvoja hidroenergetske infrastrukture, razvoja namakalnih sistemov, razvoja turizma in podobno).  Poročilo o obravnavi pripomb javnosti je sestavni del načrtov upravljanja voda, podrobnejše poročilo o obravnavi pripomb javnosti na predlog uredbe bo objavljeno skladno z zahtevami Zakona o varstvu okolja najpozneje v 30-tih dneh po objavi uredbe v uradnem listu. Javnost je bila vključena v pripravo gradiva v skladu s 34.a členom Zakona o varstvu okolja. | | | | | | | | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | | | | | | | DA | | |
| **11. Gradivo je uvrščeno v delovni program vlade:** | | | | | | | | | DA | | |
| IRENA MAJCEN  MINSTRICA | | | | | | | | | | | |

**PREDLOG**

**(EVA 2015-2550-0039)**

Na podlagi prvega odstavka 55. člena in prvega odstavka 56. člena Zakona o vodah (Uradni list RS, št. 67/02, 2/04 – ZZdrI-A, 41/04 – ZVO-1, 57/08, 57/12, 100/13, 40/14 in 56/15) izdaja Vlada Republike Slovenije

#### U R E D B O

**o načrtih upravljanja voda na vodnih območjih Donave in Jadranskega morja**

1. člen

(vsebina)

(1) S to uredbo se sprejmeta:

– Načrt upravljanja voda na vodnem območju Donave za obdobje 2016–2021 (v nadaljnjem besedilu: načrt na VO Donave) in

– Načrt upravljanja voda na vodnem območju Jadranskega morja za obdobje 2016–2021 (v nadaljnjem besedilu: načrt na VO Jadranskega morja).

(2) Ta uredba določa podrobnejšo vsebino opisnega dela načrta na VO Donave in načrta na VO Jadranskega morja.

(3) Ta uredba določa tudi:

– vodna telesa površinskih in podzemnih voda, za katera se podaljšajo roki za doseganje ciljev načrta na VO Donave in načrta na VO Jadranskega morja;

– odseke vodotokov in jezer, pomembne za določitev za tip površinske vode značilnih referenčnih razmer (v nadaljnjem besedilu: referenčni odseki) in

– pogoje in omejitve posegov v vodno dobro zaradi zagotavljanja doseganja ciljev ali ohranjanja ciljev načrta na VO Donave in načrta na VO Jadranskega morja za referenčne odseke.

(4) Načrt na VO Donave in načrt na VO Jadranskega morja se štejeta za okoljski izhodišči, ki se nanašata na vode, v skladu z zakonom, ki ureja varstvo okolja.

2. člen

(vsebina in priloge načrtov upravljanja voda)

(1) Vsebina opisnih delov načrta na VO Donave in načrta na VO Jadranskega morja je določena v prilogi 1, ki je sestavni del te uredbe.

(2) Načrt na VO Donave in načrt na VO Jadranskega morja vsebujeta priloge, ki so določene v prilogi 2, ki je sestavni del te uredbe.

(3) Načrt na VO Donave in načrt na VO Jadranskega morja sta objavljena na spletni strani ministrstva, pristojnega za vode (v nadaljnjem besedilu: ministrstvo), ter sta dostopna pri ministrstvu.

3. člen

(vodna telesa s podaljšanimi roki za doseganje ciljev načrtov upravljanja voda)

(1) Vodna telesa površinskih voda, za katera morajo biti cilji načrta na VO Donave in načrta na VO Jadranskega morja na podlagi podaljšanja rokov zaradi razlogov, povezanih s tehnično izvedljivostjo ukrepov za doseganje teh ciljev ali z naravnimi pogoji, doseženi najpozneje do 22. decembra 2027, so:

1. VTJ Blejsko jezero (SI1128VT),
2. VT Rača z Radomljo (SI1324VT),
3. VT Pšata (SI1326VT),
4. VT Kamniška Bistrica Stahovica – Študa (SI132VT5),
5. VT Kamniška Bistrica Študa – Dol (SI132VT7),
6. VT Cerkniščica (SI14102VT),
7. VT Rak (SI143VT),
8. VT Pivka povirje – Prestranek (SI144VT1),
9. VT Pivka Prestranek – Postojnska jama (SI144VT2),
10. VT Logaščica (SI146VT),
11. VT Ljubljanica povirje – Ljubljana (SI14VT77),
12. MPVT Mestna Ljubljanica (SI14VT93),
13. UVT Velenjsko jezero (SI1624VT),
14. VT Paka Skorno – Šmartno (SI162VT9),
15. MPVT zadrževalnik Slivniško jezero (SI168VT3),
16. VT Temenica I (SI186VT3),
17. VT Krka povirje – Soteska (SI18VT31),
18. VT Mestinjščica (SI1922VT),
19. VT Sava HE Moste – Podbrezje (SI1VT137),
20. VT Sava Podgrad – Litija (SI1VT519),
21. VT Sava Boštanj – Krško (SI1VT739),
22. VT Rinža (SI21332VT),
23. VT Krupa (SI21602VT),
24. VT Mislinja Slovenj Gradec – Otiški vrh (SI322VT7),
25. VT Meža Črna na Koroškem – Dravograd (SI32VT30),
26. VT Ložnica Slovenska Bistrica – Pečke (SI364VT7),
27. VT Polskava Zgornja Polskava – Tržec (SI368VT9),
28. VT Dravinja Zreče – Videm (SI36VT90),
29. VT Pesnica državna meja – zadrževalnik Perniško jezero (SI38VT33),
30. VT Pesnica zadrževalnik Perniško jezero – Ormož (SI38VT90),
31. MPVT Drava mejni odsek z Avstrijo (SI3VT197),
32. MPVT Drava Dravograd – Maribor (SI3VT359),
33. MPVT zadrževalnik Ptujsko jezero (SI3VT5172),
34. VT Drava Ptuj – Ormož (SI3VT930),
35. MPVT zadrževalnik Ormoško jezero (SI3VT950),
36. VT Ščavnica povirje – zadrževalnik Gajševsko jezero (SI434VT51),
37. VT Ščavnica zadrževalnik Gajševsko jezero – Gibina (SI434VT9),
38. VT Ledava zadrževalnik Ledavsko jezero – sotočje z Veliko Krko (SI442VT91),
39. VT Ledava mejni odsek (SI442VT92),
40. VT Dragonja Krkavče – Podkaštel (SI512VT51),
41. VT Koren (SI6354VT),
42. MPVT zadrževalnik Vogršček (SI64804VT) in
43. VT Vipava Brje – Miren (SI64VT90).

(2) Ne glede na prejšnji odstavek morajo biti cilji načrta na VO Donave in načrta na VO Jadranskega morja, ki se nanašajo na doseganje okoljskih standardov kakovosti za živo srebro v organizmih, na podlagi podaljšanja rokov zaradi razlogov, povezanih s tehnično izvedljivostjo ukrepov za doseganje teh ciljev ali z naravnimi pogoji, doseženi najpozneje do 22. decembra 2027 za vsa vodna telesa površinskih voda, razen za vodna telesa površinskih voda, za katera so ti cilji že doseženi in so:

– VT Krupa (SI21602VT),

– VT Jadransko morje (SI5VT1),

– VT Morje Žusterna – Piran (SI5VT4),

– VT Morje – Piranski zaliv (SI5VT5) in

– MPVT Škocjanski zatok (SI5VT6).

4. člen

(referenčni odseki)

(1) Referenčni odseki so odseki vodotokov in obale jezer, na katerih so referenčna mesta, ki so mesta z le zelo majhnimi spremembami hidromorfoloških, fizikalno-kemijskih in bioloških elementov kakovosti ekološkega stanja površinskih voda zaradi človekove dejavnosti ter ustrezajo opredelitvam za zelo dobro ekološko stanje v skladu s predpisom, ki ureja stanje površinskih voda.

(2) Referenčni odseki so določeni kot:

– odseki vodotokov v dolžini 400 m gorvodno in 100 m dolvodno od referenčnega mesta ter

– odseki obale jezera, na katerih je več zaporednih 100-metrskih odsekov z le zelo majhnimi spremembami hidromorfoloških, fizikalno-kemijskih in bioloških elementov kakovosti ekološkega stanja površinskih voda zaradi človekove dejavnosti, ki ustrezajo opredelitvam za zelo dobro ekološko stanje v skladu s predpisom, ki ureja stanje površinskih voda.

(3) Referenčna mesta iz prvega odstavka tega člena so določena na podlagi podatkov o:

– hidromorfoloških razmerah referenčnega mesta oziroma njegovih morfoloških razmerah, če gre za jezero;

– odvzemih gorvodno od referenčnega mesta, če gre za vodotok;

– zadrževalnem času, če gre za jezero;

– značilnostih obrežne vegetacije, poplavnih ravnicah, razen če gre za jezera, in rabi zemljišč na prispevnem območju referenčnega mesta;

– fizikalno-kemijskih razmerah referenčnega mesta;

– vrednosti saprobnega indeksa na referenčnem mestu oziroma trofičnosti, če gre za jezero;

– bioloških in drugih obremenitvah na referenčnem mestu in

– ekološkem stanju površinske vode na referenčnem mestu.

(4) Referenčni odseki in njihove geografske meje so določene na digitalnem podatkovnem sloju za raven merila 1 : 25.000 v državnem koordinatnem sistemu. Podatki o referenčnih odsekih in njihovih geografskih mejah so del informacijskega sistema okolja ter vključujejo zlasti:

– identifikacijsko številko referenčnega odseka;

– šifro in ime vodnega telesa površinskih voda, kjer je določen referenčni odsek;

– tip površinskih voda za vrednotenje ekološkega stanja (v nadaljnjem besedilu: ekološki tip), za katerega je določen referenčni odsek;

– dolžino referenčnega odseka;

– velikost prispevne površine referenčnega odseka in

– datum določitve referenčnega odseka.

(5) Na digitalnem podatkovnem sloju za raven merila 1 : 25.000 v državnem koordinatnem sistemu so določeni tudi vodotoki gorvodno od referenčnih odsekov in odseki vodotokov dolvodno od referenčnih odsekov oziroma dolvodno od jezera, na katerem so določeni referenčni odseki, do dolvodne meje ribjega tipa, v katerega je razvrščen referenčni odsek oziroma vodotok na iztoku iz jezera. Podatki o teh odsekih in njihovih geografskih mejah so del informacijskega sistema okolja ter vključujejo zlasti:

– identifikacijsko številko odseka;

– šifro in ime vodnega telesa površinskih voda, kjer je odsek;

– ribji tip v skladu s predpisom, ki ureja monitoring stanja površinskih voda (v nadaljnjem besedilu: ribji tip), v katerega je razvrščen referenčni odsek;

– dolžino odseka vodotoka dolvodno od referenčnega odseka oziroma dolvodno od jezera, na katerem so določeni referenčni odseki do dolvodne meje ribjega tipa, v katerega je razvrščen referenčni odsek oziroma vodotok na iztoku iz jezera, in

– datum določitve odseka.

(6) Referenčni odseki iz prvega odstavka tega člena ter vodotoki in odseki vodotokov iz prejšnjega odstavka so prikazani na publikacijski karti v približnem merilu 1 : 500.000, ki je sestavni del opisnega dela načrta na VO Donave in načrta na VO Jadranskega morja.

5. člen

(pogoji in omejitve posegov v vodno dobro)

(1) Na referenčnih odsekih so prepovedani posegi, ki lahko povzročijo spremembe morfoloških značilnosti.

(2) Na vodotokih gorvodno od referenčnih odsekov in na njihovi prispevni površini so dovoljeni le posegi, ki ne povzročijo škodljivega vpliva na referenčne odseke in se v postopku odločanja o izdaji vodnega soglasja ugotovi, da se zaradi sprememb morfoloških značilnosti, povezanih s temi posegi, stanje površinske vode na referenčnem odseku ne bo poslabšalo ter so izpolnjeni drugi pogoji za izdajo vodnega soglasja.

(3) Na vodotokih dolvodno od referenčnih odsekov oziroma od jezera, na katerem so določeni referenčni odseki, do dolvodne meje ribjega tipa, v katerega je razvrščen referenčni odsek oziroma vodotok na iztoku iz jezera, so dovoljeni le posegi, ki ne povzročijo škodljivega vpliva na referenčne odseke in se v postopku odločanja o izdaji vodnega soglasja ugotovi, da so izpolnjeni pogoji iz prejšnjega odstavka.

(4) Če gre pri posegu v vodotok iz drugega oziroma tretjega odstavka tega člena za gradnjo prečnega objekta, mora biti tak objekt izveden tako, da je zagotovljena prehodnost za vrste rib, značilne za ribji tip na mestu posega.

6. člen

(obstoječi objekti na referenčnih odsekih)

Ne glede na prvi odstavek prejšnjega člena so na referenčnih odsekih iz druge alineje drugega odstavka 4. člena te uredbe dovoljeni posegi zaradi obnove obstoječih pomolov ali gradnje nadomestnih pomolov v skladu z zakonom, ki ureja Triglavski narodni park, če se v postopku odločanja o izdaji vodnega soglasja ugotovi, da se zaradi spremembe morfoloških značilnosti, povezanih s temi posegi, stanje površinske vode na referenčnem odseku ne bo poslabšalo in so izpolnjeni drugi pogoji za izdajo vodnega soglasja.

7. člen

(prenehanje veljavnosti)

Z dnem uveljavitve te uredbe preneha veljati Uredba o načrtu upravljanja voda za vodni območji Donave in Jadranskega morja (Uradni list RS, št. 61/11 in 49/12), razen drugega odstavka, prve do sedme, devete, enajste do dvajsete in dvaindvajsete do šestindvajsete alineje tretjega odstavka ter četrtega odstavka 3. člena, 5. člena, prvega, tretjega, četrtega in petega odstavka 6. člena, 8. člena ter prvega odstavka 9. člena.

8. člen

(začetek veljavnosti)

Ta uredba začne veljati naslednji dan po objavi v Uradnem listu Republike Slovenije.

Št. 007-166/2016

Ljubljana, dne 14. oktobra 2016

EVA 2015-2550-0039

Vlada Republike Slovenije

dr. Miro Cerar l.r.

Predsednik

PRILOGA 1: Vsebina opisnega dela načrta na VO Donave in načrta na VO Jadranskega morja

1 OPIS ADMINISTRATIVNE UREDITVE:

1.1 podatki o pripravljavcu načrta upravljanja voda:

– podatki o pripravljavcu načrta upravljanja voda za vodni območji Donave in Jadranskega morja za obdobje 2016–2021,

– seznam predpisov in mednarodnih oziroma meddržavnih pogodb s področja upravljanja voda;

1.2 podatki o zemljepisni opredelitvi vodnega območja:

– meja vodnega območja v skladu s predpisom, ki ureja določitev meja povodij in porečij ter meja vodnih območij z vodami prvega reda, ki jima pripadajo,

– glavne reke in jezera na vodnem območju,

– podzemne vode, ki pripadajo vodnemu območju,

– morja, ki pripadajo vodnemu območju, če gre za načrt na VO Jadranskega morja,

– somornice, če gre za načrt na VO Jadranskega morja;

1.3 podatki o obdobju, za katero se sprejme načrt;

2 OPIS IZHODIŠČNEGA STANJA NA OBMOČJU NAČRTA UPRAVLJANJA VODA:

2.1 opis značilnosti vodnega območja:

– opis značilnosti za površinske vode,

– opis značilnosti za podzemne vode;

2.2 prikaz vplivov človekovega delovanja na stanje površinskih in podzemnih voda:

– prikaz obremenitev vodnih teles površinskih voda,

– prikaz obremenitev vodnih teles podzemnih voda,

– opis presoje vplivov na vodna telesa površinskih in podzemnih voda, vključno z opisom uporabljene metode in meril, ter prikaz teh vplivov,

– ocena verjetnosti doseganja okoljskih ciljev za vodna telesa površinskih in podzemnih voda, vključno z opisom uporabljene metode in meril;

2.3 povzetek ekonomske analize obremenjevanja voda:

– namen ekonomske analize obremenjevanja voda,

– metodološki pristop,

– demografski kazalniki,

– analiza gospodarskega pomena dejavnosti, ki povzročajo obremenjevanje voda,

– povzetek obremenjevanja voda in obseg storitev, povezanih z obremenjevanjem voda,

– analiza trendov storitev, povezanih z obremenjevanjem voda,

– analiza vključitve stroškov obremenjevanja voda v ceno izvajanja storitev, povezanih z obremenjevanjem voda;

2.4 prikaz območij s posebnimi zahtevami:

– vodovarstvena območja,

– kopalne vode,

– ogrožena območja,

– občutljiva območja,

– ranljiva območja,

– območja, pomembna za življenje in rast morskih školjk in morskih polžev, če gre za načrt na VO Jadranskega morja,

– območja salmonidnih in ciprinidnih voda,

– zavarovana in varovana območja,

– območja varstvenih voda v skladu s predpisi, ki urejajo ribištvo;

3 OPIS MONITORINGA IN OCENA STANJA VODNIH TELES POVRŠINSKIH IN PODZEMNIH VODA:

3.1 opis monitoringa vodnih teles površinskih voda:

– opis monitoringa vodnih teles površinskih voda za ekološko in kemijsko stanje,

– ocena kemijskega in ekološkega stanja površinskih voda,

– ocena količinskega stanja površinskih voda in plavin,

– prikaz programov monitoringov in ocena stanja voda na območjih s posebnimi zahtevami;

3.2 opis monitoringa vodnih teles podzemnih voda in ocena stanja podzemnih voda:

– program monitoringa in ocena količinskega stanja podzemnih voda,

– program monitoringa in ocena kemijskega stanja podzemnih voda;

4 PREGLED POMEMBNIH ZADEV UPRAVLJANJA VODA:

4.1 pregled zadev, za katere se ocenjuje, da predstavljajo glavne okoljske probleme na območju načrta upravljanja voda ter jih je treba obravnavati v načrtu upravljanja voda in programu ukrepov;

4.2 razpoložljivi podatki in analize, ki kažejo pojav podnebnih sprememb na območju:

– ugotovljene podnebne spremembe v Sloveniji,

– spremembe hidroloških spremenljivk in trendi,

– podnebne spremembe in sprememba odtoka v Sloveniji;

5 PODROBNEJŠA OPREDELITEV CILJEV NAČRTA UPRAVLJANJA VODA:

5.1 cilji na področju varstva voda;

5.2 cilji na področju urejanja voda;

5.3 cilji na področju rabe voda;

5.4 cilji na področju upravljanja vodnih in priobalnih zemljišč v lasti države;

5.5 izjeme pri doseganju okoljskih ciljev:

– izjeme pri doseganju okoljskih ciljev za površinske vode,

– izjeme pri doseganju okoljskih ciljev za podzemne vode,

– obrazložitev primerov odstopanj od okoljskih ciljev;

6 POVZETEK PROGRAMA UKREPOV:

6.1 izvajanje PU NUV v obdobju 2011–2015;

6.2 povzetek temeljnih ukrepov;

6.3 povzetek dopolnilnih ukrepov:

– povzetek dopolnilnih ukrepov za obdobje 2016–2021,

– analiza stroškovne učinkovitosti dopolnilnih ukrepov;

7 FINANČNA SREDSTVA:

7.1 finančna sredstva za izvedbo programa ukrepov;

7.2 opredelitev vsote potrebnih finančnih sredstev in predvidenih virov finančnih sredstev za izvedbo temeljnih ukrepov »a«;

7.3 opredelitev vsote potrebnih finančnih sredstev in predvidenih virov finančnih sredstev za izvedbo temeljnih ukrepov »b«;

7.4 opredelitev vsote potrebnih finančnih sredstev in predvidenih virov finančnih sredstev za izvedbo izbrane kombinacije dopolnilnih ukrepov;

7.5 analiza občutljivosti:

– zanesljivost podatkov o stroških posameznih ukrepov;

7.6 finančne posledice programa ukrepov:

– ocena socio-ekonomskih in distribucijskih vplivov programa ukrepov,

– ocena finančnih posledic za proračun Republike Slovenije,

– ocena možnih vplivov na ekonomsko ceno storitev, povezanih z obremenjevanjem voda;

8 POVZETEK AKTIVNOSTI IN REZULTATOV SODELOVANJA JAVNOSTI.

PRILOGA 2: Priloge načrta na VO Donave in načrta na VO Jadranskega morja

1. Seznam morebitnih podrobnejših programov in načrtov upravljanja voda, ki vplivajo na upravljanje voda na območju, na katero se nanaša načrt, skupaj s povzetkom njihovih vsebin.

2. Poročilo o aktivnostih in rezultatih sodelovanja javnosti pri pripravi načrta.

3. Seznam pristojnih organov in institucij ter način pridobitve dokumentov, na podlagi katerih je bil izdelan načrt.

4. Seznam strokovnih podlag, strokovnih navodil, metodologij in poročil, na podlagi katerih je bil izdelan načrt.

5. Povzetek obveznosti, sprejetih z mednarodnimi pogodbami, ki se nanašajo na upravljanje voda in način njihovega uresničevanja.

6. Seznam naslovov za stike in postopke za pridobitev osnovnih dokumentov, strokovnih podlag in informacij ter aktualnih podatkov o monitoringu voda.

7. Povzetek sprememb in dopolnitev načrta od dneva njegove uveljavitve, skupaj s povzetkom in obrazložitvijo.

8. Povzetek ocene napredka pri doseganju okoljskih ciljev.

9. Analizne metode za prednostne in prednostne nevarne snovi, analizirane na vodnem območju Donave oziroma na vodnem območju Jadranskega morja.

10. Publikacijske karte.

**OBRAZLOŽITEV**

I. UVOD

1. Pravna podlaga (besedilo, vsebina zakonske določbe, ki je podlaga za izdajo uredbe)

Osnutek Uredbe o načrtih upravljanja voda na vodnih območjih Donave in Jadranskega morja je pripravljen na podlagi prvega odstavka 55. člena in prvega odstavka 56. člena Zakona o vodah (Uradni list RS, št. 67/02, 2/04 – ZZdrI-A, 41/04 – ZVO-1, 57/08, 57/12, 100/13, 40/14 in 56/15), ki določata, da Vlada RS sprejme načrta upravljanja z vodami na vodnem območju Donave in Jadranskega morja ter da lahko vlada za posamezno vodno telo določi, da se pri izpolnjevanju ciljev, ki se nanašajo na doseganje dobrega stanja ali dobrega ekološkega potenciala vodnih teles, podaljšajo roki za doseganje ciljev, ker njihovo doseganje v določenem času ni mogoče zaradi razlogov, povezanih s tehnično izvedljivostjo ali nesorazmerno visokimi stroški ali naravnimi pogoji.

1. Rok za izdajo uredbe, določen z zakonom

22. december 2015, kar pomeni, da je rok za sprejem že potekel in se s sprejemom tega dokumenta v Sloveniji zamuja, kar pomeni tudi nespoštovanje Direktive 2000/60/ES, ki je določila dinamiko sprejemanja načrtov upravljanja voda na vodnih območjih.

1. Splošna obrazložitev predloga uredbe, če je potrebna

Z uredbo se sprejmeta načrt upravljanja voda na vodnem območju Donave in načrt upravljanja voda na vodnem območju Jadranskega morja. Uredba določa vsebino opisnega dela obeh načrtov in njune priloge, ki se skladno z zahtevami uredbe objavita na spletni strani Ministrstva za okolje in prostor.

Z uredbo se določijo podaljšani roki za doseganje ciljev za vodna telesa površinskih voda, za katera je glede na rezultate analiz ekološkega in kemijskega stanja in razvoja obremenitev v drugem načrtovalskem ciklu ugotovljeno, da do leta 2021 ne bodo dosegla zanje predpisanih ciljev.

Z uredbo se določijo referenčni odseki, t.j. odseki vodotokov in obale jezer, kjer se nahajajo referenčna mesta, ki so mesta z le zelo majhnimi spremembami hidromorfoloških, fizikalno – kemijskih in bioloških elementov kakovosti ekološkega stanja površinskih voda zaradi človekove dejavnosti ter predstavljajo mesta za določitev referenčnih razmer. Zaradi preprečevanja poslabšanja teh odsekov se z uredbo določijo tudi ukrepi varstva teh odsekov, to je prepovedi oziroma pogoji ali omejitve, ki se nanašajo na posege na samih referenčnih odsekih, na vodotokih gorvodno od referenčnih odsekov in odseku vodotoka dolvodno od referenčnega odseka, do dolvodne meje istega ribjega tipa.

Za izvedbo ciljev obeh načrtov upravljanja voda Vlada RS sprejme Program ukrepov upravljanja voda za obdobje 2016 - 2021, ki se sicer sprejme kot samostojen dokument, a je treba zaradi vsebinske povezanosti in dejstva, da program ukrepov temelji na analizah iz obeh načrtov upravljanja voda, obe gradivi obravnavati in sprejeti sočasno.

Bistvene spremembe, ki se uveljavljajo s predlagano Uredbo o načrtih upravljanja voda na vodnih območjih Donave in Jadranskega morja glede na veljavno Uredbo o načrtu upravljanja voda za vodni območje Donave in Jadranskega morja (Uradni list RS, št. 61/11 in 49/12), sta nova načrt upravljanja voda na VO Donave in načrt upravljanja voda na VO Jadranskega morja, ki sta v drugem ciklu skladno z zahtevami zakona o vodah določena za vsako vodno območje posebej. Nadalje se z novo uredbo spremeni določitev referenčnih odsekov, pri čemer so podrobneje določena tudi merila za določitev teh odsekov ter pogoji oziroma omejitve glede posegov na teh odsekih. V zvezi s cilji za vodna telesa površinskih voda so za dodatna vodna telesa površinskih voda, poleg tistih iz veljavne Uredbe o načrtu upravljanja voda za vodni območje Donave in Jadranskega morja (Uradni list RS, št. 61/11 in 49/12), določeni podaljšani roki za doseganje ciljev. V samih načrtih upravljanja voda pa so glede na predhodni načrt oziroma načrt za predhodno načrtovalsko obdobje nadgrajene analize obremenitev in vplivov na vode tako z vidika same osvežitve podatkov, kot tudi nadgradnje meril za oceno vplivov. Posodobljena je ocena stanja površinskih in podzemnih voda, pri čemer je ta ocena nadgrajena v smislu novih podatkov oziroma rezultatov monitoringa kot tudi v smislu nadgrajenih metodologij za oceno stanja. Posodobljena je ocena verjetnosti doseganja okoljskih ciljev, ki temelji na podrobneje opredeljenih merilih za ugotavljanje pomembnih obremenitev. Ključna dopolnitev pa je vključitev posodobljene ekonomske analize obremenjevanja voda. Z novo uredbo se ne spreminja pogojev in omejitev posebne rabe voda iz veljavne Uredbe o načrtu upravljanja voda za vodni območje Donave in Jadranskega morja (Uradni list RS, št. 61/11 in 49/12), ki se skladno z zakonom o vodah urejajo z uredbo na podlagi 109. člena.

1. Predstavitev presoje posledic za posamezna področja, če te niso mogle biti celovito predstavljene v predlogu

4.a) Presoja finančnih posledic

Z uredbo se sprejmeta načrta upravljanja voda na vodnih območjih Donave in Jadranskega morja, katerih bistvena vsebina je celovita obravnava obremenitev na vode, njihovih vplivov na stanje in vključujeta oceno, ali bodo okoljski cilji za vode glede na obravnavo kumulativnih učinkov različnih vrst obremenitev doseženi do leta 2021. Opredeljena so vodna telesa, za katera se ocenjuje, da cilji v tem roku ne bodo doseženi, vendar pa sami ukrepi, potrebni za doseganje ciljev, niso določeni z uredbo. Program ukrepov sprejme vlada kot samostojni dokument, ki pa se obravnava in sprejme sočasno. Predlagane prepovedi, pogoji in omejitve posegov v vodno dobro in omejitve zaradi varstva referenčnih odsekov so podlaga za odločanje v obstoječih postopkih v okviru obstoječih kadrovskih virov pristojnih organov. Glede na navedeno uredba nima neposrednih finančnih posledic za državni ali občinske proračune.

4.b) Presoja administrativnih posledic

Uredba nima administrativnih posledic, saj ne določa novih upravnih postopkov ali novih obveznosti pravnih ali fizičnih oseb do organov državne ali lokalne uprave. Uredba določa nekatere pogoje za posege v vode zaradi varstva referenčnih odsekov, ki pa so podlaga za odločanje v že obstoječih postopkih dovoljevanja posegov v prostor.

4.c) Presoja posledic na okolje

Z uredbo se sprejmeta načrt upravljanja voda na vodnih območjih Donave in Jadranskega morja, ki opredeljujeta vodna telesa, za katera se ocenjuje, da cilji v tem roku ne bodo doseženi. Za ta vodna telesa vlada s samostojnim dokumentom sprejme program ukrepov za izboljšanje stanja, ki se obravnava sočasno. Hkrati uredba določa nekatere prepovedi, pogoji in omejitve posegov, ki se nanašajo na varstvo referenčnih odsekov. Uredba tako skupaj s programom ukrepov, ki ga vlada sprejme s sklepom, predstavlja akt s pozitivnim učinkom na okolje, saj je ključi cilj obeh dokumentov preprečevanje slabšanja stanja voda ter izboljšanje stanja voda za vodna telesa, kjer cilji še niso doseženi.

Skladno z zahtevami Zakona o varstvu okolja sta bila načrta upravljanja voda na vodnih območjih Donave in Jadranskega morja skupaj s pripadajočim programom ukrepov predmet celovite presoje vplivov na okolje. Iz Okoljskega poročila za Načrt upravljanja voda za vodno območje Donave za obdobje 2016 – 2021 in Načrt upravljanja voda za vodno območje Jadranskega morja za obdobje 2016 – 2021 je razvidno, da bo imela izvedba obeh načrtov upravljanja voda, vključno s pripadajočim programom ukrepov, ki ga vlada sprejme kot samostojen dokument s sklepom, pozitiven vpliv, vendar obstaja tudi možnost nebistvenih negativnih vplivov zaradi izgube kmetijskih zemljišč oziroma njihovega potenciala, zato je končna ocena podana kot nebistven vpliv (ocena B).

II. VSEBINSKA OBRAZLOŽITEV PREDLAGANIH REŠITEV

K 1. členu:

Določa namen oziroma vsebino uredbe.

K 2. členu:

Določa podrobnejšo vsebino načrtov upravljanja voda na vodnih območjih Donave in Jadranskega morja, in sicer sta podrobnejša vsebina opisnih delov obeh načrtov in njune priloge določene v prilogi 1 in 2 uredbe. Oba načrta se objavita na spletnih straneh Ministrstva za okolje in prostor.

K 3. členu:

Določa vodna telesa površinskih voda, za katera je glede na rezultate analiz ekološkega in kemijskega stanja in razvoja obremenitev v drugem načrtovalskem ciklu ugotovljeno, da do leta 2021 ne bodo dosegla zanje predpisanih ciljev. Določa tudi podaljšani rok, do katerega je treba doseči cilje za ta vodna telesa, t.j. najpozneje do 22. decembra 2027.

K 4. členu:

Določa referenčne odseke, t.j. odseke vodotokov in obale jezer, kjer se nahajajo referenčna mesta, ki so mesta z le zelo majhnimi spremembami hidromorfoloških, fizikalno – kemijskih in bioloških elementov kakovosti ekološkega stanja površinskih voda zaradi človekove dejavnosti ter predstavljajo mesta za določitev referenčnih razmer. Določa tudi vodotoke gorvodno od referenčnih odsekov ter odseke vodotokov dolvodno od referenčnih odsekov. Referenčni odseki ter vodotoki gorvodno oziroma odseki vodotokov dolvodno se določijo na digitalnem podatkovnem sloju za raven merila 1 : 25.000 v državnem koordinatnem sistemu. Podatki o referenčnih odsekih, vodotokih gorvodno in odsekih vodotokov dolvodno ter o njihovih geografskih mejah so del informacijskega sistema okolja. Določeni so obvezni atributi podatkovnih slojev. Prikaz teh odsekov na publikacijski karti v približnem merilu 1 : 500.000 je sestavni del obeh načrtov.

K 5. členu:

Določa pogoje in omejitve posegov v vodno dobro zaradi varstva referenčnih odsekov. Pogoji in omejitve se nanašajo na same referenčne odseke, blažji pogoji in omejitve pa tudi na vodotoke gorvodno od referenčnih odsekov in na odseku vodotoka dolvodno od referenčnega odseka, do dolvodne meje istega ribjega tipa.

K 6. členu:

Določa izjemo glede prepovedi posegov na referenčnem odseku na jezeru, in sicer ni prepovedana obnova obstoječih pomolov ali gradnja nadomestnih pomolov v skladu z zakonom, ki ureja Triglavski narodni park, če se v postopku odločanja o izdaji vodnega soglasja ugotovi, da se zaradi spremembe morfoloških značilnosti, povezanih s temi posegi, stanje površinske vode na referenčnem odseku ne bo poslabšalo in so izpolnjeni drugi pogoji za izdajo vodnega soglasja.

K 7. členu:

Določa prenehanje veljavnosti Uredbe o načrtu upravljanja voda za vodni območji Donave in Jadranskega morja (Uradni list RS, št. 61/11 in 49/12), razen tistih členov oziroma posameznih odstavkov ali posameznih alinej odstavkov, ki se z zadevno uredbo ne urejajo na novo.

K 8. členu:

Določa začetek veljavnosti uredbe.